สวัสดีค่ะ เนื่องจากวันอังคารที่ผ่านมาได้ไปทำ TB skin test แล้วได้ผลมาเป็น บวก แล้วให้ X ray ปอด แล้ว ปอดปกติดี ไม่มีอาการนำ้หนักลด ไม่มีอาการไอ ไม่มีอาการไข้. จึงให้ ยา isoniazid กินก่อนนอน 3 เม็ดคะ กินได้ 2 วันแล้วค่ะ อยากทราบว่าการทานยา isoniazid เป็นการป้องกัน หรือเป็นการรักษาโรคคะ ขอบค่ะ
สวัสดีค่ะ การที่ตรวจ tuberculin test หรือ TB skin test แล้วพบว่าผลเป็นบวก สามารถพบได้ใน 2กรณี คือ1. เคยสัมผัสเชื้อ แต่ร่างกายแข็งแรง จึงไม่ติดเชื้อ2. ติดเชื้อวัณโรคแต่เชื้อหลบอยู่ (Latent TB) ซึ่งเชื้อที่หลบสามารถก่อให้เกิดโรคภายหลังได้ค่ะในประเทศไทย และประเทศที่กำลังพัฒนาส่วนใหญ่เป็นแหล่งระบาดของเชื้อวัณโรคอยู่แล้ว ดังนั้นประชากรส่วนใหญ่มักเคยสัมผัสเชื้อ ซึ่งในประเทศไทย และประเทศที่กำลังพัฒนาจึงไม่ใช้วิธีทดสอบทางผิวหนังแบบนี้ เพราะจะทำให้เกิดการเข้าใจผิดได้ค่ะแต่ในประเทศที่พัฒนาแล้ว ที่มีอุบัติการณ์ของโรควัณโรคต่ำ จะใช้วิธีทดสอบนี้เพื่อคัดกรองหาภาวะเชื้อหลบ หรือ Latent TB เพื่อรีบดำเนินการรักษา ลดการระบาดของโรคจากที่ เล่ามา คิดว่าแพทย์ผู้ดูแลให้การรักษาแบบ latent TB นะคะ